मुंबई. बच्चों के विशेष संरक्षण ऐक्ट की अदालत ने 75 वर्षीय मौलवी को 13 साल की बच्ची से बार-बार रेप करने और उसका अश्लील वीडिया बनाने का दोषी करार देते हुए उसे आजीवन कारावास की सजा सुनाई है, यह मामला तब सामने जब पीड़िता के पड़ोसी ने जनवरी 2013 में एक दिन दोपहर में मस्जिद के पास सड़क पर लड़कों की भीड़ देखी. जब वह उनके पास गया तो देखा कि वे मोबाइल पर एक विडियो क्लिप देख रहे हैं. विडियो में एक आदमी बच्ची के साथ गलत काम कर रहा था. उसे वह बच्ची जानी-पहचानी लगी. इसके बाद उसने मामले की पूरी जानकारी पीड़िता के पिता को दी. पीड़िता के पिता ने घर जाकर उससे पूरी बात पूछी. तब पीड़िता ने बताया कि आरोपी लगातार उसका यौन शोषण कर रहा था. इसके बाद पड़ोसी ने पुलिस को बुलाया और मौलवी को गिरफ्तार कर लिया गया.